CELEX: 62010TA0422
Language: bg
Date: 2015-07-15 00:00:00
Title: Дело T-422/10: Решение на Общия съд от 15 юли 2015 г. — Trafilerie Meridionali/Комисия (Конкуренция — Картели — Европейски пазар на стомана за предварително напрягане — Определяне на цени, подялба на пазара и обмен на чувствителна търговска информация — Решение, с което се установява нарушение на член 101 ДФЕС — Едно-единствено комплексно продължено нарушение — Пропорционалност — Принцип на индивидуализиране на наказанията и санкциите — Пълен съдебен контрол)

14.9.2015   
            
            
               BG
            
            
               Официален вестник на Европейския съюз
            
            
               C 302/38
            
         Решение на Общия съд от 15 юли 2015 г. — Trafilerie Meridionali/Комисия
   (Дело T-422/10) (1)
   
   ((Конкуренция - Картели - Европейски пазар на стомана за предварително напрягане - Определяне на цени, подялба на пазара и обмен на чувствителна търговска информация - Решение, с което се установява нарушение на член 101 ДФЕС - Едно-единствено комплексно продължено нарушение - Пропорционалност - Принцип на индивидуализиране на наказанията и санкциите - Пълен съдебен контрол))
   (2015/C 302/48)
   Език на производството: италиански
   
      Страни
   
   
      Жалбоподател: Trafilerie Meridionali SpA, по-рано Emme Holding SpA (Пескара, Италия) (представители: G. Visconti, E. Vassallo di Castiglione, M. Siragusa, M. Beretta и P. Ferrari, адвокати)
   
      Ответник: Европейска комисия (представители: първоначално B. Gencarelli и V. Bottka, впоследствие V. Bottka и R. Striani и накрая V. Bottka и G. Conte, подпомагани от P. Manzini, адвокат)
   
      Предмет
   
   Искане за отмяна и изменение на Решение C(2010) 4387 окончателен на Комисията от 30 юни 2010 г. относно производство по член 101 ДФЕС и член 53 от Споразумението за ЕИП (преписка COMP/38344 — Стомана за предварително напрягане), изменено с Решение C(2010) 6676 окончателен на Комисията от 30 септември 2010 г. и с Решение C(2011) 2269 окончателен на Комисията от 4 април 2011 г.
   
      Диспозитив
   
   
               1)
            
            
               Отменя член 1, точка 17 от Решение C(2010) 4387 окончателен на Комисията от 30 юни 2010 г. относно производство по член 101 ДФЕС и член 53 от Споразумението за ЕИП (преписка COMP/38344 — Стомана за предварително напрягане), изменено с Решение C(2010) 6676 окончателен на Комисията от 30 септември 2010 г. и с Решение C(2011) 2269 окончателен на Комисията от 4 април 2011 г., в частта, в която Комисията приема, че Trafilerie Meridionali SpA, по-рано Emme Holding SpA, е участвало в общоевропейската част от разглежданото нарушение от 4 март 1997 г. до 9 октомври 2000 г., счита, че от 4 март 1997 г. до 28 февруари 2000 г. участието се е отнасяло до стоманените въжета от три телени нишки, и констатира това участие в антиконкурентните практики за периода от 30 август 2001 г. до 10 юни 2002 г.
            
         
               2)
            
            
               Отменя член 2, точка 17 от Решение C(2010) 4387 окончателен, изменено с Решение C(2010) 6676 окончателен и с Решение C(2011) 2269 окончателен.
            
         
               3)
            
            
               Размерът на наложената на Trame глоба се определя на 3,2 милиона евро.
            
         
               4)
            
            
               Отхвърля жалбата в останалата ѝ част.
            
         
               5)
            
            
               По дело T-422/10 всяка страна понася направените от нея съдебни разноски.
            
         
               6)
            
            
               По дело T-422/10 R Trafilerie Meridionali понася, наред с направените от него съдебни разноски, и тези на Европейската комисия.
            
         
      (1)  ОВ C 317, 20.11.2010 г.